НАЦЫЯНАЛЬНАЯ АКАДЭМІЯ НАВУК БЕЛАРУСІ

ЦЭНТР ДАСЛЕДАВАННЯЎ БЕЛАРУСКАЙ КУЛЬТУРЫ,

МОВЫ І ЛІТАРАТУРЫ

ІНСТЫТУТ МОВАЗНАЎСТВА імя ЯКУБА КОЛАСА

ІНФАРМАЦЫЙНЫ ЛІСТ

Паважаныя калегі!

запрашаем вас прыняць удзел у

Рэспубліканскай навуковай канферэнцыі

**«Вялікі пясняр беларускага народа Якуб Колас – адзін са стваральнікаў сучаснай беларускай літаратурнай мовы»**

***29 верасня 2022 года***

Праблематыка канферэнцыі:

* Роля Якуба Коласа ў заснаванні новай беларускай літаратурнай мовы і беларускай літаратуры.
* Якуб Колас – фарміраванне норм пісьма і вымаўлення сучаснай беларускай літаратурнай мовы.
* Літаратурная класіка ў ХХІ стагоддзі: моўна-выяўленчыя сродкі ў мастацкім дыскурсе Якуба Коласа.
* Мастацка-пазнавальныя творы Якуба Коласа ў сучасным адукацыйна-педагагічным працэсе.
* Вывучэнне жыцця і творчасці Якуба Коласа: інтэрпрэтацыі, каментарыі, знаходкі.
* Роля сучасных інфармацыйных тэхналогій у правядзенні актуальных лінгвістычных даследаванняў: фарміраванне рэестраў аўтарскай мовы, стварэнне базы даных.

**Заяўкі** для удзелу просім дасылаць да **10 верасня 2022 г.** на адрас: nanb\_VP\_rusak@tut.by ці vieron9@mail.ru (форму заяўкі гл. ніжэй).

**Рэгламент:** даклады на пленарным пасяджэнні – да 20 мінут, на секцыйных пасяджэннях – да 15 мінут. Выступленні і паведамленні падчас дыскусіі – да 5 мінут.

**Рабочыя мовы** канферэнцыі – беларуская і руская.

Даклады ўдзельнікаў будуць апублікаваны ў зборніку навуковых артыкулаў «Якуб Колас – адзін з заснавальнікаў новай беларускай літаратуры і беларускай літаратурнай мовы» (на беларускай і рускай мовах).

Тэкст даклада ў электронным і папяровым выглядзе здаецца падчас рэгістрацыі.

**Аргкамітэт пакідае за сабой права адбору матэрыялаў для публікацыі ў зборніку.** Публікацыя матэрыялаў бясплатная. Тэкст артыкула павінен быць добра вычытаны і аформлены ў адпаведнасці з ніжэйпрыведзенымі патрабаваннямі.

**Патрабаванні да афармлення дакладаў**

Дакумент захоўваецца ў фармаце **rtf.** Аб’ём матэрыялаў – да 0,5 аўт.арк.

**Тэкставы рэдактар** Microsoft Word, **шрыфт** Times New Roman (асноўны тэкст – 14 пт., анатацыя, ключавыя словы, бібліяграфічны спіс – 12 пт., зноскі – 10 пт.).

У першым радку злева ўказваецца УДК.

Праз радок – імя і прозвішча аўтара (паўтлустым шрыфтам), ніжэй у дужках – установа, якую прадстаўляе аўтар, горад, краіна (курсівам).

Назва артыкула даецца праз радок вялікімі літарамі паўтлустым шрыфтам, выраўноўваецца па цэнтры.

Праз радок пасля назвы – анатацыя (курсівам). На наступным радку даецца пералік ключавых слоў (курсівам). Само словазлучэнне ***“Ключавыя словы”*** – курсівам і паўтлустым шрыфтам. Анатацыя і ключавыя словы падаюцца на адной з рабочых моў, адрознай ад мовы асноўнага тэксту даклада.

Асноўны тэкст даклада змяшчаецца праз радок пасля ключавых слоў.

Праз радок пасля асноўнага тэксту па цэнтры радка курсівам падаюцца словы «***Спіс літаратуры:***» (паўтлустым шрыфтам). Праз радок – пералік крыніц.

**Палі**: усе – 2 см; абзац – 1,25 см (не выкарыстоўваць табуляцыю і прабелы!); міжрадковы інтэрвал – адзінарны.

**Афармленне зносак**: усе зноскі пастаронкавыя; пранумараваны арабскімі лічбамі. Знакі прыпынку пры зносках: 1) кропка, коска, кропка з коскай, двукроп’е ставяцца пасля зноскі; 2) пытальнік, клічнік і шматкроп’е ставяцца перад зноскай. Двукоссе таксама ставіцца перад зноскай.

**Заўвагі:**

1. У тэксце ў ніжэйпералічаных выпадках абавязковым з’яўляецца выкарыстанне функцыі «непарыўны прабел»:

- паміж ініцыяламі і прозвішчамі даследчыкаў, аўтараў, інфармантаў і г.д. (напр., В.П. Русак, В.А. Мандзік);

- паміж скарочаным абазначэннем тыпу населенага пункта і яго назвай (напр., г. Гомель, в. Стайкі);

- паміж лічбамі і наступным словам або агульнапрынятым скарачэннем пры ўказанні дат, часавых прамежкаў, розных колькасных паказчыкаў (напр., 14 мая 1995 г., ХХ–ХХІ стст., 60 км);

- паміж працяжнікам і словам, якое яму папярэднічае.

2. Імёны ў псеўданімах не скарачаюцца, падаюцца цалкам.

3. Пры ўказанні стагоддзяў выкарыстоўваюцца рымскія лічбы.

4. Калі ў тэксце выкарыстоўваюцца адметныя шрыфты, то яны падаюцца асобным файлам разам з тэкстам артыкула.

5. Калі ў тэксце выкарыстоўваюцца фотаздымкі ў якасці ілюстрацыйнага матэрыялу, то яны таксама падаюцца асобнымі файламі ў фармаце **.jpg**.

6. Двукоссе ў тэксце выкарыстоўваецца ў выглядзе «елачак» («  »). Выкарыстанне двукосся ў выглядзе «лапак» (“  ”) дапускаецца толькі ўнутры цытат.

**Літаратура** афармляецца ў канцы тэксту пад назвай «***Спіс літаратуры:***» ў адпаведнасці з патрабаваннямі ВАК РБ (http://www.vak.org.by/bibliographicDescription). Крыніцы падаюцца ў алфавітным парадку. У тэксце спасылка на літаратуру абазначаецца квадратнымі дужкамі з указаннем у іх нумара крыніцы і нумара старонкі (праз коску), напрыклад: [3, с. 15]. Пры спасылцы адразу на некалькі крыніц нумары іх раздзялаюцца кропкай з коскаю: [3, с. 15; 6, с. 20].

Праезд, пражыванне і харчаванне ажыццяўляюцца за кошт удзельнікаў канферэнцыі або арганізацыі, якая іх накіроўвае.

Па арганізацыйных пытаннях звяртацца на адрас:

Русак Валянціна Паўлаўна – nanb\_VP\_rusak@tut.by; +375 17 284 18 84 (служб.); +375 29 120 97 40 (маб.);

Мандзік Вераніка Аляксандраўна – vieron9@mail.ru; +375 17 284 18 84 (служб.); +375 44 799 33 83 (маб.).

*З павагай, аргкамітэт*

**Заяўка**

**для ўдзелу ў Рэспубліканскай навуковай канферэнцыі**

**«**Вялікі пясняр беларускага народа Якуб Колас – адзін са стваральнікаў сучаснай беларускай літаратурнай мовы»,

29 верасня 2022 года, г. Мінск

|  |  |
| --- | --- |
| Прозвішча |  |
| Імя |  |
| Імя па бацьку |  |
| Месца работы |  |
| Пасада |  |
| Вучоная ступень |  |
| Вучонае званне |  |
| Назва даклада |  |
| Адрас (+індэкс) |  |
| Кантактны тэлефон (+код) |  |
| Е-mail |  |
| Патрэба ў выкарыстанні праектара  |  |
| Браніраванне гасцініцы (да, не) |  |

**Узор афармлення матэрыялаў:**

УДК

**Іван Іваноў**

*(Беларускі дзяржаўны ўніверсітэт, г. Мінск, Беларусь)*

**ПРАКТЫЧНЫЯ КРОКІ Ў ВЫКАРЫСТАННІ СУЧАСНАЙ ЛІТАРАТУРНАЙ МОВЫ**

*Анатацыя………………………………………………………………………………………………..*

***Ключавыя словы:*** *Якуб Колас, …, …, …*

Тэкст…………………………………………………………………………………………………………………………………………………………………

***Спіс літаратуры:***

1.

2.